Page:Comical story of Thrummy Cap and the ghaist (1).pdf/7

7 For I'defy the meikle deil, An' a his warks I wat fu' weel; Fat sorrow then maks you sae eery; Fling by your fears and come be cheery, Landlord gin ye'll mak' up that bed, I promise I'll be very glad. Within the same a' night to ly, If that the room be warm and dry.' The landlord says, "ye's get a fire. An' candle too gin ye desire, Wi' bueks to read, and for your bed, I'll orders gi'e to get it made," John says, “As I'm a christian man, Who never liks to curse nor ban, Nor steal, nor lie, nor drink, nor whore, I'll never gang within its door; But sit by the fire side a' night, An' gang awa whane'er 'tis light, Says Thrumny till him wi' a glow'r, Ye cowardly gowk ill mat ye cow'r, Come up the stair alang wi me, An' I shall caution for you be, Then Johnny faintly gae consent, An, up stairs to the room they went, When soon they gat baith fire and light, To haud them hearty a the night, The landlord likewise ga'e them meat, As meikle as they both could eat, Shew'd them their bed and bade them gang To it, whene'er they did think lang, Sae wishing them a guid repose', Straight syne to his ain bed he goes.